মঙ্গলবার হাসপাতালে গিয়ে শাকিলের চিকিৎসার খোঁজ-খবর নেন উপজেলা চেয়ারম্যান সরকার বাদল, উপজেলা নির্বাহী অফিসার মোছা. ফুয়ারা খাতুন এবং চোপীনগর ইউপি চেয়ারম্যান মোজাফ্ফর রহমান। আহত শাকিল জানিয়েছেন, ফুটবল তার নেশা। ফুটবল দিয়েই তিনি ক্যারিয়ার গড়তে চান। কিন্তু পরিবারের দারিদ্রতা তাকে পিছে টানছে। উপজেলা চেয়ারম্যান সরকার বাদল জানিয়েছেন, চিকিৎসার জন্য আহত শাকিলের পরিবারকে একটি টাকাও খরচ করতে হবে না। তার চিকিৎসার খোঁজ-খবর রাখা হচ্ছে। কৃতি ফুটবলার শাকিলের চিকিৎসার যাবতীয় খরচ উপজেলা পরিষদ থেকেই দেয়া হবে।